Svjetsko prvenstvo u snukeru 2013.

**Svjetsko prvenstvo u snukeru 2013.** održano je od 20. aprila do 6. maja u *Crucible Theatreu* u Sheffieldu. To je bilo njegovo 76. izdanje i posljednji rangirni turnir u sezoni 2012/2013. Ovo je prvi put da je *Betfair* bio sponzor prvenstva.

Branilac titule bio je Ronnie O'Sullivan, koji je uspio zadržati titulu pobijedivši u finalu Barryja Hawkinsa 18-12. Time je postao treći igrač koji je odbranio titulu otkad se prvenstvo igra u *Crucibleu* (prije njega su to uradili Steve Davis i Stephen Hendry).

## Pregled po kolima 
### 1. kolo 
* Debitanti su bili Jack Lisowski, Michael White, Ben Woollaston, Dechawat Poomjaeng, Matthew Selt i Sam Baird. White je prošao u 2. kolo iznenadivši svog zemljaka, Marka Williamsa, 10-6. Poomjaeng je također napravio iznenađenje savladavši Stephena Maguirea 10-9 (to je bio jedini meč u ovoj fazi prvenstva koji je otišao do odlučujućeg frejma).
* Nakon rekordnog broja kineskih igrača na prošlogodišnjem prvenstvu (4), ove je godine njihov jedini predstavnik bio Ding Junhui. Poomjaeng je postao tek treći Tajlanđanin u historiji koji se plasirao na SP (prije njega su to uspjeli James Wattana i Tai Pichit).
* Nakon što je u kvalifikacijama izborio mjesto u glavnom žrijebu, Peter Ebdon je 22. put uzastopno nastupio na SP-u, izjednačivši se po tome sa Steveom Davisom. Ispred njih je jedino Stephen Hendry sa 27 uzastopnih nastupa.
* Druga sesija meča između Ebdona i Graemea Dotta morala je biti prekinuta pri rezultatu 8-6 za Dotta jer je predugo trajala i postojala je mogućnost da ugrozi početak sesije drugog meča. To je dovelo do rijetkog slučaja da meč na 10 dobijenih frejmova bude odigran u 3 sesije. Nakon što je pobijedio 10-6, Dott je kritizirao Ebdona zbog spore igre. Meč između Poomjaenga i Maguirea također je morao biti završen u 3. sesiji nakon prekida pri vodstvu Tajlanđanina od 9-8.

### 2. kolo 
* Dottov poraz od Shauna Murphyja u 2. kolu značio je da prvi put nakon 25 godina (od 1988) među 8 najboljih neće biti predstavnika Škotske.
* Michael White plasirao se u svoje prvo četvrtfinale na nekom rangirnom turniru u karijeri savladavši Poomjaenga 13-3, uštedjevši 1 sesiju. Poomjaeng je izgubio 4. frejm ovog meča nakon što triput uzastopno nije uspio pogoditi vidljivu crvenu kuglu koristeći "pauk" kako bi napravio most preko plave u pokušaju da samo tanko dodirne klaster crvenih kugli. U ljutnji zbog ovakvog gubitka frejma Poomjaeng se nekoliko puta pljesnuo po licu i vikao na sebe kako bi se motivirao za nadolazeće frejmove nakon pauze na polovini sesije.
* O'Sullivan je postao prvi branilac titule koji je došao do četvrtfinala nakon Murphyja 2006, pobijedivši Alija Cartera 13-8 u reprizi lanjskog finala, kao i onog iz 2008.
* Ricky Walden stigao je do svog prvog četvrtfinala na SP-u savladavši Roberta Milkinsa 13-11. Milkins je zaostajao 3-9, ali je dvaput imao priliku da se približi Waldenu na samo frejm zaostatka (pri 9-11 i 10-12) prije no što je Walden dobio posljednji frejm.
* Barry Hawkins također se plasirao u svoje prvo četvrtfinale na SP-u pobijedivši trenutnog svjetskog broja 1, Marka Selbyja, 13-10.
* 26. aprila u *Crucibleu* je održan prvi *Ladies Day* s aktivnostima čija je namjera promocija učešća žena u snukeru.

### Četvrtfinale 
* O'Sullivan je dobio 12 od prvih 13 frejmova protiv Stuarta Binghama, a na kraju je slavio 13-4. Judd Trump vratio se iz zaostatka 3-8 protiv Murphyja i dobio meč 13-12, nakon dramatičnog odlučujućeg frejma, koji je trajao 52 minute. Walden je pobijedio Whitea 13-6, a Hawkins Junhuija 13-7, pa su tako s turnira ispali i posljednji neengleski predstavnici.

### Polufinale 
* Ovo je tek treće prvenstvo u modernoj historiji snukera na kojem su u polufinalu svi učesnici bili Englezi. To se prvi put desilo 1987 (kad je Joe Johnson igrao protiv Neala Fouldsa, a Jimmy White protiv Stevea Davisa), a drugi put 1991 (Steve James protiv Whitea, a  John Parrott protiv S. Davisa).
* U 23. frejmu meča protiv Trumpa O'Sullivan je dobio ukor od sutkinje Michaele Tabb jer je, navodno, štapom napravio opscenu gestu. Portparol *World Snookera* rekao je: "Očevici u areni rekli su nam da je O'Sullivan napravio neprikladnu gestu, ali izgleda da to kamere nisu zabilježile." Ne očekuje se da će biti pokrenut bilo kakav disciplinski postupak protiv O'Sullivana u vezi s ovim incidentom.
* O'Sullivan je pobijedio Trumpa 17-11 i tako postao prvi branilac titule koji je došao do finala još od Kena Dohertyja 1998. Hawkins se vratio iz zaostatka 8-12 protiv Waldena, osvojivši 8 frejmova zaredom i dobivši na kraju 17-14.

### Finale 
* Nakon prve 2 sesije O'Sullivan je vodio 5-3, odnosno 10-7. U njima je postignuto 5 trocifrenih brejkova (O'Sullivan 4, Hawkins 1). O'Sullivanov brejk od 103 poena u 15. frejmu bio je njegov 128. u *Crucibleu*, čime je srušio Hendryjev rekord od 127. (Do kraja meča dodao je još 2, tako da ih sad ima 130.)
* Od poznatih ličnosti u publici su se drugog dana finala pojavili konceptualni umjetnik Damien Hirst (koji je prijatelj s O'Sullivanom), glumac Stephen Fry, 16-struki svjetski prvak u pikadu Phil Taylor, komičar Noel Fielding i gitarist grupe *Kasabian*, Sergio Pizzorno.
* O'Sullivan je slavio 18-12, postavši jedini igrač koji je postigao 6 trocifrenih brejkova u finalu.

## Nagradni fond
* Pobjednik: 250.000 £
* Finalist: 125.000 £
* Polufinalisti: 52.000 £
* Četvrtfinalisti: 24.050 £
* 2. kolo: 16.000 £
* 1. kolo: 12.000 £
* 4. kolo (KV): 8.200 £
* 3. kolo (KV): 4.600 £

* Maksimalni brejk u kvalifikacijama: 1.000 £
* Maksimalni brejk u glavnom turniru: 10.000 £
* Ukupno: 1.111.000 £

## Glavni žrijeb 
Ispod su rezultati svih mečeva. Brojevi u zagradi nakon imena nekih igrača označavaju koji su bili nosioci (svako SP ima 16 nosilaca i 16 kvalifikanata). Žrijeb za glavni dio turnira održan je 15. aprila, dan nakon završetka kvalifikacija, i prenošen je uživo na *Talksportu*.

## Pretkvalifikacije 
Održane su 4. i 5. aprila 2013. na Svjetskoj snukerskoj akademiji u Sheffieldu (za članove WPBSA koji se ne takmiče na glavnim turnirima).

; 1. kolo

; 2. kolo

; 3. kolo

; 4. kolo

## Kvalifikacije 
1, 2. i 3. kolo održano je od 6. do 11. aprila na Svjetskoj snukerskoj akademiji u Sheffieldu. Posljednje kolo igrano je 13. i 14. aprila na istom mjestu.

## Trocifreni brejkovi 
### U kvalifikacijama 
Ukupno su postignuta 63 trocifrena brejka u ovoj fazi turnira:

* 142, 133, 113, 104 Sam Baird
* 140, 122, 117, 100 Yu Delu
* 139 Ryan Day
* 138, 117, 100 Ben Woollaston
* 138, 103 Matthew Selt
* 137 Robin Hull
* 136, 120, 104 Michael White
* 131, 128, 114, 100 Jack Lisowski
* 131, 102 Patrick Wallace
* 131 Dominic Dale
* 130 Jimmy White
* 129 Thepchaiya Un-Nooh
* 128 Joe Perry
* 128 Ken Doherty
* 124 Michael Wasley
* 123, 121 Mike Dunn
* 122 Anthony Hamilton
* 117, 113, 101, 100 Kurt Maflin
* 115, 103 Mark Davis

* 115 Justin Astley
* 114, 105, 102 Liam Highfield
* 114, 101 Tony Drago
* 112, 100 Joel Walker
* 110, 109 Mark King
* 108 Marco Fu
* 106 Thanawat Thirapongpaiboon
* 105, 100 Joe Swail
* 105 Craig Steadman
* 103 Daniel Wells
* 103 Barry Pinches
* 103 Liang Wenbo
* 103 Alfie Burden
* 102 Paul Wykes
* 102 Alan McManus
* 102 David Gilbert
* 100 Pankaj Advani
* 100 Cao Yupeng

### U glavnom turniru 
* 143 Neil Robertson
* 142, 127, 118, 117, 112, 109, 104 Judd Trump
* 140, 119, 113, 106, 105, 104 Ricky Walden
* 133, 133, 125, 124, 113, 111, 106, 106, 105, 104, 103, 102, 100 Ronnie O'Sullivan
* 133, 127, 114, 104, 100 Barry Hawkins
* 131, 129, 114, 107, 104, 103 Ding Junhui
* 128, 128, 112, 112, 106 Shaun Murphy
* 117 Marco Fu
* 111, 106 Stuart Bingham
* 106, 104 Robert Milkins
* 106 Ali Carter
* 103 Mark Selby
* 102, 101, 100 Michael White
* 100 Jack Lisowski
* 100 Graeme Dott

## Reference 
## Vanjski linkovi 
* Službena stranica
* Galerija fotografija sa SP 2013. na *Facebooku*

Kategorija:Snuker u 2013.
Kategorija:Sportska takmičenja u Engleskoj
Kategorija:2013. u Engleskoj
Kategorija:Snuker u Evropi